
ΥΠΟΥΡΓΙΚΕΣ ΑΠΟΦΑΣΕΙΣ & ΕΓΚΡΙΣΕΙΣ 

Αριθ. 2002548/156/0022 (1) 

Τροποποίηση της 801/7016/16.1.85 κοινής Υπουργικής Απόφασης, 
για την αύξηση του αριθμού των συνεδριάσεων της ΤΔΕ του Περ/ 
κού Υποκ/τος ΙΚΑ Τριπόλεως. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ' 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του Ν. 1232/82. 

2. Το άρθρο 20 του Ν. 1539/85. 

3. Την 801/7016/16.1.85 κοινή απόφαση. 

4. Το Υ 60/2/7.8.91 έγγραφο του ΙΚΑ. 

5. Την Υ. 1660/1007556/116/23.1.92 (ΦΕΚ 31/Β/24.1.92) 
απόφαση του Πρωθυπουργού και του Υπουργού Οικονομικών. 

6. Την Υ. 1540/18.9.91 (ΦΕΚ 754/Β/91) κοινή απόφαση Πρω¬ 
θυπουργού και Υπουργού Υγείας, Πρόνοιας και Κοιν. Ασφαλίσεων 
«Ανάθεση αρμοδιοτήτων στον Υφυπουργό Υγείας, Πρόνοιας και Κοιν. 
Ασφαλίσεων». 

7. Το γεγονός ότι στο Υποκ/μα Τριπόλεως υπάρχει μεγάλος αριθ. εκ- 
κρεμμουσών ενστάσεων και ότι το Υποκ/μα αυτό ως περ/κό καλύπτει 
ασφαλιστικά του Ν. Αρκαδίας σε όλα τα επίπεδα καθώς επίσης και τους 
Νομούς Λακωνίας και Αργολίδος, αποφασίζουμε: 

Τροποποιούμε την 801/7016/16.1.85 απόφασή μας και αυξά¬ 
νουμε τον αριθμό των κατά μήνα συνεδριάσεων της ΤΔΕ του Περ/κού 
Υποκ/τος ΙΚΑ Τριπόλεως από πέντε (5) σε επτά (7). 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 28 Ιανουάριου 1992 

οι ΥΦΥΠΟΥΡΓΟΙ 

ΥΓΕΙΑΣ. ΠΡΟΝΟΙΑΣ ΚΑΙ 
ΚΟΙΝΩΝΙΚΟΝ ΑΣΦΑΛΙΣΕΩΝ 

Δ. ΣΙΟΥΦΑΣ 

-♦- 

Αριθ. 30133 (2) 

Επιχορήγηση εργοδοτών για εργονομική διευθέτηση του χώρου εργα¬ 
σίας ατόμων με ειδικές ανάγκες του Ν. 1648/86. 

Ο ΓΕΝΙΚΟΣ ΓΡΑΜΜΑΤΕΑΣ ΤΟΥ 
ΥΠΟΥΡΓΕΙΟΥ ΕΡΓΑΣΙΑΣ 

Έχοντας υπόψη: 

1. Τις διατάξεις της παρ. 2 του άρθρου 5 του Ν. 1648/86 «Προστα¬ 
σία πολεμιστών, αναπήρων και θυμάτων πολέμου και μειονεκτούντων 
προσώπων» (ΦΕΚ 147/Α/2.10.86). 

2. Την γνώμη του Δ.Σ. του ΟΑΕΔ (αριθ. συνεδρίασης 2/14.1.92) 
που μας υποβλήθηκε με το υπ’ αριθ. 101483/21.1.92 έγγραφό του. 


ΟΙΚΟΝΟΜΙΚΩΝ 

Κ. ΓΙΑΤΡΑΚΟΣ 

ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


3. Την υπ’ «ριθ. 100919/22.11.90 απόφαση Υπουργού Εργασίας 
«Μεταβίβαση αρμοδιοτήτων του Υπουργού Εργασίας στο Γενικό Γραμ¬ 
ματέα» ΦΕΚ 778/Β/11.12.90, αποφασίζουμε: 

1. Καταρτίζουμε προγράμματα που αφορούν την συμμετοχή του Ορ¬ 
γανισμού Απασχόλησης Εργατικού Δυναμικού (ΟΑΕΔ) στη δαπάνη του 
εργοδότη για τη στοιχειώδη εργονομική διευθέτηση του χώρου εργα¬ 
σίας των απασχολουμένων σ’ αυτόν ατόμων με ειδικές ανάγκες που 
προστατεύονται από την παρ. 4 του άρθρου 1 του Ν. 1648/86 ως εξής: 

α) Πρόγραμμα για την εργονομική διευθέτηση του χώρου εργασίας 
για είκοσι (20) άτομα ηλικίας κάτων των 25 ετών και 

β) Πρόγραμμα για την εργονομική διευθέτηση του χώρου εργασίας 
για σαράντα (40) άτομα ηλικίας άνω των 25 ετών. 

Ειδικότερα, αν για την τοποθέτηση ατόμων με ειδικές ανάγκες κρίνε- 
ται απαραίτητο να γίνει κάποια στοιχειώδης εργονομική διευθέτηση του 
χώρου εργασίας, προκειμένου να διευκολυνθεί η απασχόλησή του, τότε 
αυτή η ρύθμιση θα γίνεται από τον εργοδότη, μετά από υπόδειξη του 
επαγγελματικού Συμβούλου και του τοποθετητή και όταν υπάρχει 
Επαγγελματικός Σύμβουλος μόνο από τον τοποθετητή ή από άλλο εξει- 
δικευμένο άτομο που έχει ορισθεί από το Δ.Σ. του ΟΑΕΔ. 

2. Ο ΟΑΕΔ συμμετέχει στη δαπάνη του εργοδότη για την εργονο¬ 
μική αυτή διευθέτηση σε ποσοστό 90% επί της συνολικής δαπάνης κατά 
περίπτωση χωρίς όμως να υπερβαίνει το ποσό των εκατό χιλιάδων 
(100.000) δρχ. κατά περίπτωση η συμμετοχή αυτή του ΟΑΕΔ. 

3. Το ποσό της επιχορήγησης θα καταβάλλεται από την αρμόδια 
Υπηρεσία του ΟΑΕΔ με χρέωση του λογαριασμού 0639 (Λοιπές Παρο¬ 
χές Πρόνοιας - Ανάπηροι). .. 

Η καταβολή στον εργοδότη του ποσού της επιχορήγησης θα γίνεται 
με την προσκόμηση των εξής δικαιολογητικών: 

α) Αντίγραφο της απόφασης πρόσληψης του ατόμου με ειδικές ανά- 
γκες. 

β) Κοινή έκθεση Επαγ/κού Συμβούλου και τοποθετητή ή όπου δεν 
υπάρχει Επαγγελματικός Σύμβουλος μόνο του τοποθετητή ή του ορι¬ 
σμένου από το Δ.Σ. εξειδικευμένου ατόμου, για το ορθόν της εργονομι- 
κής διευθέτησης. 

γ) Αποδείξεις - τιμολόγια κ.λπ. νόμιμα δικαιολογητικά των δαπα¬ 
νών που έγιναν για τη συγκεκριμένη εργονομική διευθέτηση. 

δ) Αξιώσεις των εργοδοτών για είσπραξη του ποσού επιχορήγησης, 
ασκούνται μέσα σε τρεις (3) το αργότερο μήνες από το μήνα της πραγ¬ 
ματοποίησης της σχετικής δαπάνης. 

Μετά τη παρέλευση αυτής της προθεσμίας η αξίωση του εργοδότη 
παραγράφεται. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 5 Φεβρουάριου 1992 

Ο Γενικός Γραμματέας 
ΙΩΑΝΝΗΣ ΣΤΕΦΑΝΟΥ 

-♦- 

Αριθ. Α3α/οικ.1117 (3) 

Σύσταση τριών (3) θέσεων ειδικευομένων γιατρών στο Π.Γ.Ν. Πατρών. 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ, ΟΙΚΟΝΟΜΙΚΩΝ 

ΚΑΙ ΥΓΕΙΑΣ. ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του άρθρου 38 παρ. 1 του Ν. 1397/83 «Εθνικό Σύ¬ 
στημα Υγείας» (ΦΕΚ 143/Α/83). 

2. Την αριθ. 8/74ης ολ./8.6.90 απόφαση του ΚΕΣΥ. 

3. Την αριθ. Υ; 1660/1007556/116/0006/23.1.1992 κοινή 
απόφαση του Πρωθυπουργού και του Υπουργού Οικονομικών (ΦΕΚ 
31/Β/92). 

4. Την αριθ. 1/90 απόφαση του Διοικητικού Συμβουλίου του Π.Γ.Ν. 
Πατρών, αποφασίζουμε: 

Συνιστώνται και προστίθενται στον Οργανισμό του Περιφερειακού 
Γενικού Νοσοκομείου Πατρών ΑΓΙΟΣ ΑΝΔΡΕΑΣ τρεις (3) θέσεις ειδι- 
κευομένων γιατρών στην ειδικότητα της Πλαστικής Χειρουργικής. 


Η απόφαση αυτή να δημοσιευθεί στην Εφημερίδα της Κυβερνήσεως. 
Αθήνα, 1 Φεβρουάριου 1992 

οι ΥΠΟΥΡΓΟΙ 

ΥΦΥΠΟΥΡΓΟΣ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΟΙΚΟΝΟΜΙΚΟΝ 

Σ. ΚΟΥΒΕΛΑΣ Κ. ΓΙΑΤΡΑΚΟΣ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

Γ. ΣΟΥΡΛΑΣ 
-♦- ■ 

Αριθ. Α3α/οικ.1121 (4) 

Αύξηση αριθμού ειδικευόμενων γιατρών στο Νομ. Γεν. Νοσ. Σερρών. 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ, ΟΙΚΟΝΟΜΙΚΩΝ 
ΚΑΙ ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

Έχοντας υπόψη: , 

1. Τις διατάξεις του άρθρου 38 παρ. 1 του Ν. 1397/83 «Εθνικό Σύ¬ 
στημα Υγείας» (ΦΕΚ 143/Α/83). 

2. Την αριθ. 12 της 89ης ολομ./5.11.91 απόφαση του ΚΕΣΥ. 

3. Την αριθ. Υ. 1660/1007556/116/0006Α/23.1.1992 κοινή 
απόφαση του Πρωθυπουργού και του Υπουργού Οικονομικών (ΦΕΚ 
31/Β/92). 

4. Την απόφαση 10/28.5.91 του Δ.Σ. του Γεν. Νοσ. Σερρών, απο¬ 
φασίζουμε: 

Συνιστάται και προστίθεται στον Οργανισμό του Νομ. Γεν. Νοσ. Σερ¬ 
ρών μία (1) θέση ειδικευομένου γιατρού στην ειδικότητα της Οφθαλμο¬ 
λογίας. 

Η απόφαση αυτή να δημοσιευθεί στην Εφημερίδα της Κυβερνήσεως. 
Αθήνα, 4 Φεβρουάριου 1992 

οι ΥΠΟΥΡΓΟΙ 

ΥΦΥΠΟΥΡΓΟΣ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΟΙΚΟΝΟΜΙΚΟΝ 

Σ. ΚΟΥΒΕΛΑΣ Κ. ΓΙΑΤΡΑΚΟΣ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

Γ. ΣΟΥΡΛΑΣ 
-♦—- . 

Αριθ. Α3α/οικ.1116 (5) 

Σύσταση δύο (2) θέσεων ειδικευόμενων γιατρών στο Π.Γ.Ν. θεσ/κης 
Γ. ΠΑΠΑΝΙΚΟΛΑΟΥ. 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ, ΟΙΚΟΝΟΜΙΚΩΝ 
ΚΑΙ ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του άρθρου 38 παρ. 1 του Ν. 1397/83 «Εθνικό Σύ¬ 
στημα Υγείας» (ΦΕΚ 143/Α/83). 

2. Την αριθ. 8/74ης ολομ./8.6.90 απόφαση του ΚΕΣΥ. 

3. Την αριθ. Υ. 1660/1007556/116/0006Α/23.1.1992 κοινή 
απόφαση του Πρωθυπουργού και του Υπουργού Οικονομικών (ΦΕΚ 
31/Β/92). 

4. Την αριθ. 13/90 απόφαση - πρόταση του Διοικητικού Συμβου¬ 
λίου του Π.Γ.Ν. θεσ/νίκης Γ. ΠΑΠΑΝΙΚΟΛΑΟΥ, αποφασίζουμε: 

Συνιστώνται και προστίθενται στον Οργανισμό του Περιφερειακού 
Γενικού Νοσοκομείου θεσ/κης Γ. ΠΑΠΑΝΙΚΟΛΑΟΥ δύο (2) θέσεις 
ειδικευομένων γιατρών στην ειδικότητα της Αιματολογίας. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 4 Φεβρουάριου 1992 

οι ΥΠΟΥΡΓΟΙ 

ΥΦΥΠΟΥΡΓΟΣ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΟΙΚΟΝΟΜΙΚΟΝ 

Σ. ΚΟΥΒΕΛΑΣ Κ. ΓΙΑΤΡΑΚΟΣ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

Γ. ΣΟΥΡΛΑΣ 


ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

Αριθ. Α3α/οικ.1230 (6) 

Σύσταση δύο (2) θέσεων ειδικευόμενων γιατρών στο Ναυτικό 
Νοσοκομείο Αθηνών. 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ, ΟΙΚΟΝΟΜΙΚΩΝ 

ΚΑΙ ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του άρθρου 38 παρ. 1 του Ν. 1397/83 «Εθνικό Σύ¬ 
στημα Υγείας» (ΦΕΚ 143/Α/83). 

2. Την αριθ. 9/76ης ολομ./28.9.90 απόφαση του ΚΕΣΥ. 

3. Την αριθ. Υ. 1660/1007556/116/0006Α/23.1.1992 κοινή 
απόφαση του Πρωθυπουργού και του Υπουργού Οικονομικών (ΦΕΚ 
31/Β/92). 

4. Το αριθ. Φ. 339/44/90 έγγραφο του Ναυτικού Νοσοκομείου 
Αθηνών, αποφασίζουμε: 

Συνιστώνται και προστίθενται στον Οργανισμό του Ναυτικού Νοσο¬ 
κομείου Αθηνών, δύο (2) θέσεις ειδικευομένων γιατρών στην ειδικότητα 
της Πλαστικής Χειρουργικής. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 6 Φεβρουάριου 1992 

οι ΥΠΟΥΡΓΟΙ 

ΥΦΥΠΟΥΡΓΟΣ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΟΙΚΟΝΟΜΙΚΩΝ 

Σ. ΚΟΥΒΕΛΑΣ Κ. ΓΙΑΤΡΑΚΟΣ 

ΥΓΕΙΑΣ. ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

Γ. ΣΟΥΡΛΑΣ 
-♦-- 

Αριθ. Α3α/12998 (7) 

Εγκατάσταση και λειτουργία του Πανεπιστημιακού Εργαστηρίου Ενδο¬ 
σκοπήσεων του Χειρουργικού Τομέα του Τμήματος Ιατρικής του 

Δημοκρίτειου Πανεπιστημίου Θράκης στο Γεν. Περ. Νοσ. Αλεξαν¬ 
δρούπολης. 

ΟΙ ΥΠΟΥΡΓΟΙ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ ΚΑΙ 
ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις α) του άρθρου 13 του Ν. 1397/83 Εθνικό Σύστημα 
Υγείας (ΦΕΚ 143/Α/83). 

β) Του Π. Δ/τος 459/87 Κλινικών και Εργαστηρίων στο Τμήμα Ια¬ 
τρικής του Δημοκρίτειου Πανεπιστημίου Θράκης (ΦΕΚ 215/Α/ 
8.12.87). 

2. Την υπ’ αριθ. 6/22.4.91 συνεδρίαση του Δ.Σ. του Τμήματος Ια¬ 
τρικής του Δημοκρίτειου Παν. Θράκης (Δ.Π.Θ.). , 

3. Την υπ’ αριθ. 2/της 89ης Ολομέλειας/5.11-.91 απόφαση του Κε¬ 
ντρικού Συμβουλίου Υγείας (ΚΕΣΥ), αποφασίζουμε: 

1. Εγκαθίσταται και λειτουργεί στο Χειρουργικό Τομέα της Ιατρικής 
Υπηρεσίας του Γενικού Περιφερειακού Νοσοκομείου Αλεξανδρούπολης 
το Εργαστήριο Ενδοσκοπήσεων του Χειρουργικού Τομέα του Τμήματος 
Ιατρικής του Δημοκρίτειου Πανεπιστημίου Θράκης. 

2. Το προσωπικό που υπηρετεί στο Πανεπιστημιακό Εργαστήριο συ¬ 
νεργάζεται με τα αντίστοιχα Εργαστήρια της Ιατρικής Υπηρεσίας όλων 
των νοσηλευτικών ιδρυμάτων της υγειονομικής περιφέρειας για την 
ανάπτυξη και αναβάθμιση του επιπέδου της εκπαίδευσης και παροχής 
υπηρεσιών υγείας. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 16 Ιανουάριου 1992 
ΟΙ ΥΠΟΥΡΓΟΙ 

ΥΓΕΙΑΣ. ΠΡΟΝΟΙΑΣ ΚΑΙ ΕΘΝΙΚΗΣ ΠΑΙΔΕΙΑΣ 

ΚΟΙΝ. ΑΣΦΑΛΙΣΕΩΝ ΚΑΙ ΘΡΗΣΚΕΥΜΑΤΩΝ 

Γ. ΣΟΥΡΛΑΣ Γ. ΣΟΥΦΛΙΑΣ 


Αριθ. Α8/οικ.422 (8) 

Υποχρεωτικός έλεγχος του αίματος για ηπατίτιδα 0. 

Ο ΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του άρθρου 10 του Ν. 1820/88 «Αιμοδοσία» (ΦΕΚ 
261/88 τ. Α’). 

2. Το Π. Δ/γμα 359/91 «Διορισμός μελών της Κυβέρνησης και 
Υφυπουργών» (ΦΕΚ 127/91 τ. Α'). 

3. Την αριθ. Α8/2058/90/17.1.91 Υπουργική απόφαση «Καθορι¬ 
σμός των προϋποθέσεων λήψης, κατεργασίας, συντήρησης και διάθεσης 
του αίματος και των παραγώγων του» (ΦΕΚ 35/91 τ. Β’). 

4. Το αριθ. 8655/1.11.91 εισηγητικό έγγραφο της Δ/νσης Δημό¬ 
σιας Υγιεινής του Υπουργείου Υγείας, Πρόνοιας και Κοινών. Ασφαλί¬ 
σεων. 

5. Τα από 20.8.91, 27.9.91 και 2.12.91 πρακτικά της Επιτροπής 
Ηπατίτιδας, που συγκροτήθηκε με την αριθ. 6268/7.2.91 Υπουργική 
απόφαση. 

6. Την εισήγηση της Επιτροπής Αιμοδοσίας (αριθ. συνεδριάσεων 
18/17.9.91 και 21/8.11.91) και 

7. Την αριθ. 21/91ης Ολομ./6.2.92 απόφαση του Κεντρικού Συμ¬ 
βουλίου Υγείας (ΚΕ.Σ.Υ.), αποφασίζουμε: 

Συμπληρώνοντας την αριθ. Α8/2058/90/17.1.91 απόφασή μας, 
προσθέτουμε σ’ αυτή τα εξής: 

α. Στην παρ. 6 του άρθρου 1 της απόφασης, το οποίο αναφέρεται 
στην κλινική και εργαστηριακή εξέταση του αιμοδότη, μετά τις λέξεις 
«αντιγόνο ηπατίτιδας Β», προσθέτονται οι λέξεις «αντίσωμα ηπατίτιδας 
0» και 

β. Στο κεφάλαιο «Δοκιμασίες για την πρόσληψη μεταδιδόμενων με το 
αίμα νοσημάτων» του άρθρου 4 της ίδιας απόφασης, που αναφέρεται 
στον εργαστηριακό έλεγχο του αίματός και των παραγώγων του, προ¬ 
στίθεται και ο έλεγχος για αντισώματα έναντι του ιού της ηπατίτιδας ϋ. 
0 έλεγχος και η επιβεβαίωση, επί θετικού αποτελέσματος, γίνεται με τα 
επάστοτε κυκλοφορούντα, μεγάλης ευαισθησίας και ειδικότητας αντι¬ 
δραστήρια. 

Η απόφαση «χυτή να δημοσιευθεί στην Εφημερίδα της Κυβερνήσεως. 

Αθήνα, 6 Φεβρουάριου 1992 

Ο ΥΠΟΥΡΓΟΣ 

Γ. ΣΟΥΡΛΑΣ 
-♦- 

Αριθ. Α2/260 (9) 

Χορήγηση άδειοις άσκησης του επαγγέλματος Ακτινοφυσικού Ιατρικής 

- Φυσικού Νοσοκομείων στην Αθανασία Κολώνια του Χαραλά- 

μπους. · .. 

Ο ΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του Ν.Δ. 181/74 (ΦΕΚ 347/74 τ. Β*) «Περί προ¬ 
στασίας εξ Ιοντιζουσών Ακτινοβολιών». 

2. Την Α2στ/2236/78 ΦΕΚ 422/78 τ. Β' κοινή Υπουργική από¬ 
φαση «Κανονισμοί Ακτινοπροστασίας». 

3. Την Α2στ/2073/83 παρ. 3β απόφαση Υπουργού Φ280/ 
26.5.83 «Καθορισμός προσόντων για την επαγγελματική απασχόληση 
των Φυσικών Νοσοκομείων». 

4. Την από 10.12.90 αίτηση της Φυσικού Αθανασίας Κολώνια συμ¬ 
μετοχής στις εξετάσεις για χορήγηση άδειας άσκησης του επαγγέλμα¬ 
τος Φυσικού Νοσοκομείων - Ακτινοφυσικού Ιατρικής. 

5. Τη γνώμη της αρμόδιας Επιτροπής (Συνεδρίαση 35/9.12.91), 
αποφασίζουμε: 

Χορηγούμε άδεια άσκησης του επαγγέλματος Φυσικού Νοσοκομείων 
- Ακτινοφυσικού Ιατρικής στη Φυσικό Αθανασία Κολώνια του Χαραλά- 
μπους. 

Η παρούσα να δημοσιευθεί στην Εφημερίδα της Κυβερνήσεως. 

Αθήνα, 27 Ιανουάριου 1992 

Ο ΥΠΟΥΡΓΟΣ 

Γ. ΣΟΥΡΛΑΣ 

ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. Γ6β/94 (10) 

Χορήγηση άδειας άσκησης επαγγέλματος Κοινωνικού Λειτουργού στην 
Κωστοπούλου Μαρία του Νικολάου. 

Ο ΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Με την απόφαση του Τπουργού Υγείας, Πρόνοιας και Κοινωνικών 
Ασφαλίσεων Γ6β/94/6.2.1992 έχει χορηγηθεί στην Κωστοπούλου 
Μαρία του Νικολάου άδεια ασκήσεως επαγγέλματος Κοινωνικού Λει¬ 
τουργού. 

Αθήνα, 6 Φεβρουάριου 1992 

Με εντολή Υπουργού 

Η Διευθύντρια κ.α.α. 

Π. ΜΑΝΩΛΕΔΑΚΗ 

-ψ- 

Αριθ. ΙΒ/1139 (11) 

Καθορισμός ύψους κρατικής επιχορήγησης στη Σιβιτανίδειο Δημόσια 
Σχολή Τεχνών και Επαγγελμάτων 1992. 

ΟΙ ΥΠΟΥΡΓΟΙ ΟΙΚΟΝΟΜΙΚΩΝ ΚΑΙ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

ί. Το από 22.6.1927 Π.Δ. «Περί κυρώσεως του από 2 Ιουλίου 
1926 Ν.Δ. «Περί ιδρύσεως της Σιβιτανιδείου Σχολής, όπως αυτό τρο¬ 
ποποιήθηκε με ψήφισμα της Βουλής της 15ης Φεβρουάριου 1927 
(ΦΕΚ 137/1927 τ. Α’). 

2. Το άρθρο 16 του Ν.Δ. 3876/1958, δια του οποίου προβλέπεται 
ότι το ποσό των αναγραφομένων πιστώσεων στον προϋπολογισμό εξό¬ 
δων του Υπουργείου για την επιχορήγηση των ανηκόντων στην επο- 
πτεία Σχολών, καθορίζεται με κοινή απόφαση των Υπουργών Οικονομι¬ 
κών και Εθνικής Παιδείας και Θρησκευμάτων (ΦΕΚ 180/Α/58). 

3. Το Ν.Δ. 3973/1959 «Περί ενοποιήσεως και συντονισμού της 
Διοικήσεως Επαγγελματικής Εκπαιδεύσεως». 

4. Τον ψηφισθέντα υπό της Βουλής Νόμο 2003/91 «Κύρωση του 
Γενικού Προϋπολογισμού του Κράτους για το οικονομικό έτος 1992». 

5. Την αριθμ. Υ1660/1007556/116/0006Α/23.1.1992 Κοινή 
Απόφαση του Πρωθυπουργού και Υπουργού Οικονομικών «Περί αναθέ- 
σεως αρμοδιοτήτων στον Υφυπουργό Οικονομικών, αποφασίζουμε: 

Καθορίζουμε το ύψος της καταβαλλόμενης Κρατικής Επιχορήγησης 
προς τη Σιβιτανίδειο Δημόσια Σχολή Τεχνών και Επαγγελμάτων σε τε¬ 
τρακόσια σαράντα εκατομμύρια (440.000.000) δραχμές σε βάρος της 
πίστωσης του Προϋπολογισμού εξόδων του Υπουργείου Εθνικής Παι¬ 
δείας και Θρησκευμάτων οικονομικού έτους 1992 του φορέα 19-610 
και Κ.Α.Ε. 2432. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 31 Ιανουάριου 1992 

, τ . ΟΙ ΥΠΟΥΡΓΟΙ 

ΥΦΥΠΟΥΡΓΟΣ ΕΘΝΙΚΗΣ ΠΑΙΔΕΙΑΣ ΚΑΙ 

ΟΙΚΟΝΟΜΙΚΟΝ ΘΡΗΣΚΕΥΜΑΤΩΝ 

Κ. ΓΙΑΤΡΑΚΟΣ ΓΕΩΡΓΙΟΣ ΣΟΥΦΛΙΑΣ 

- ^ - , 

Αριθ. Α5/1145 (12) 

Συγκρότηση συμβουλίου θεμάτων Ιδιωτικής Εκπ/σης (ΣΘΙΕ). 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις α) των άρθρων 65 παρ. 1, 70 παρ. 4 και 73 του 
Α.Ν. 2545/1940 (ΦΕΚ 287τ. Α'). 

β) Του άρθρου 86 του Π.Δ. 147/76 (ΦΕΚ 56 τ.Α'/1976). 

2. Την αριθμ. ΣΤ5/5/26.4.82 κοινή απόφαση των Υπουργών 
ΥΠΠΚ και ΥΠΕΠΘ που δημοσιεύθηκε στο ΦΕΚ 213 τ. Β’ του 1982 
«Περί αναφορφώσεως Συλλογικών Οργάνων Γνωμοδοτικής και Απο- 
φαστικής αρμοδιότητας του ΥΠ.Ε.Π.Θ. 

3. Την αριθμ. ΣΤ5/27/1982 (ΦΕΚ 837 τ. Β'/82) Κοινή απόφαση 
των Υπουργών ΥΠΠΚ και ΥΠΕΠΘ περί τροποποιήσεως και συμπλη- 
ρώσεως διατάξεων για τα συλλογικά όργανα αρμοδιότητας ΥΠΕΠΘ. 

4. Το άρθρο 40 του Ν. 1884/16.6.90 (ΦΕΚ 81 τ.Α’/90) «Περί 


διαρρυθμίσεων στην έμμεση φορολογία και άλλες διατάξεις». 

5. Την αριθμ. Η/1671/90 (ΦΕΚ 148) «Περί μεταβιβάσεως αρμο¬ 
διότητας υπογραφών κ.λ.π.», αποφασίζουμε: 

Συγκροτούμε το Συμβούλιο θεμάτων Ιδιωτικής Εκπαίδευσης και 
ορίζουμε τους: 

Α' ΤΑΚΤΙΚΑ ΜΕΛΗ 

1. Βασιλική Καλογεροπούλου, Φιλόλογο, διεθύντρια του 54ου Λυ¬ 
κείου Αθηνών. 

2. Παναγιώτη Τσάλτα, Προϊστάμενο της Διεύθυνσης Ιδιωτικής Εκ¬ 
παίδευσης του ΥΠ.Ε.Π.Θ. 

3. Κωνσταντίνο Άνθη, Διευθυντή Φροντιστηρίου Ξένων Γλωσ¬ 
σών. 

Β’ ΑΝΑΠΛΗΡΩΜΑΤΙΚΑ ΜΕΛΗ 

.. . 1. Γεώργιο Τριποσκούφη, Θεολόγο, Διευθυντή του 16ου Λυκείου 
Αθηνών. 

2. Ευάγγελο Τσώκο, Προϊστάμενο της Διεύθυνσης προσωπικού δευ¬ 
τεροβάθμιας εκπαίδευσης του ΥΠ.Ε.Π.Θ. 

3. Γεωργία Σταματοπούλου, Διευθύντρια Φροντιστηρίων Ξένων 
Γλωσσών. 

Γραμματέα του Συμβουλίου ορίζουμε την Ειρήνη Γαλούνη, καθηγή- 
τρια γαλλικής γλώσσας στο 3ο Γυμνάσιο Ηγουμενίτσας, απεσπασμένη 
στην Κ.Υ. του ΥΠ.Ε.Π.Θ. 

Η θητεία του Συμβουλίου λήγει στις 31.12.1993. 

Η απόφαση αυτή να δημοσιευθεί στην Εφημερίδα της Κυβερνήσεως 
και θα ισχύει από 1.1.1992. 

Αθήνα, 5 Φεβρουάριου 1992 

Ο ΥΠΟΥΡΓΟΣ 

ΓΕΩΡΓΙΟΣ ΣΟΥΦΛΙΑΣ 

-♦- 

Αριθ. 1321. 2/1/92 (13) 

Αύξηση ναυλολογίου επιβατών και οχημάτων. 

Ο ΥΠΟΥΡΓΟΣ ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

α) Τα αριθ. 3739/15.2.91 και 3907/27.6.91 έγγραφα Ένωσης 
Ελλήνων Πλοιοκτητών Ε/Γ-Α/Κ πλοίων. 

β) Το από 22.3.91 έγγραφο Ένωσης Πορθμείων Εσωτερικού. 

γ) Το απόσπασμα πρακτικού (12/11.10.91) ΓΕΑΣ. 

δ) Την αριθ. 1707/17.1.92 απόφαση ΕΠΙΤΡΟΠΗΣ ΤΙΜΩΝ ΚΑΙ 
ΕΙΣΟΔΗΜΑΤΩΝ. 

ε) Τις διατάξεις του άρθρου 178 του Ν.Δ. 187/73 «περί ΚΔΝΔ», 
αποφασίζουμε: 

1. Χορηγούμε αύξηση στο ναυλολόγιο επιβατών και οχημάτων που 
ισχύει σήμερα στα Ε/Γ, Ε/Γ-Ο/Γ ακτοπλοϊκά πλοία κυρίων, δευτερευ- 
ουσών γραμμών, γραμμής Αργοσαρωνικού και Ε/Γ πλοίων δυναμικώς 
υποστηριζομένων (Ε/Γ-Υ/Γ & 0ΑΤΑΜΑΚΑΝ) κατά 7%. 

2. Η παραπάνω αύξηση δεν θα έχει εφαρμογή σε εισιτήρια απλής με¬ 
τάβασης ή με επιστροφή που έχουν εκδοθεί και έχει καταβληθεί η αξία 
τους. 

3. Η ισχύς της απόφασης αρχίζει από την δημοσίευσή της στην Εφη¬ 
μερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 5 Φεβρουάριου 1992 

Ο ΥΠΟΥΡΓΟΣ 

ΑΡΙΣΤΟΤΕΛΗΣ Α. ΠΑΥΛΙΔΗΣ 

- 4 - 

Αριθ. 21086/91 (14) 

Σύσταση ίδιου Νομικού Προσώπου στην Κοινότητα Μακροχωρίου Ν. 

Ημαθίας με την επωνυμία «Σχολική Επιτροπή Γυμνασίου - Λυκείου 

Μακροχωρίου». 

Η ΝΟΜΑΡΧΗΣ ΗΜΑΘΙΑΣ 
Έχοντας υπόψη: 

1. Τις διατάξεις του άρθρου 187 του Δ.Κ.Κ. (Π.Δ. 323/1989) 
«Κωδικοποίηση του Δημοτικού και Κοιν/κού Κώδικα». 

2. Τις διατάξεις του άρθρου 5 του Ν. 1894/1990. 

3. Την αριθ. 208/91 απόφαση του Κοινοτικού Συμβουλίου Μακρο¬ 
χωρίου, αποφασίζουμε: 

Νομιμοποιούμε την αριθ. 208/91 απόφαση του Κοινοτικού Συμβου¬ 
λίου Μακροχωρίου με την οποία: 

1. Συνιστάται στην Κοινότητα Μακροχωρίου του Νομού Ημαθίας 
ίδιο Νομικό Πρόσωπο με την επωνυμία «Σχολική Επιτροπή Γυμνασίου 
- Λυκείου Μακροχωρίου». 

2. Σκοπός του Νομικού Προσώπου είναι: 

α) Η διαχείριση των πιστώσεων που διατίθενται για τις λειτουργικές 
δαπάνες καθαριότητας, θέρμανσης, φωτισμού, ύδρευσης, τηλεφώνου, 
αποχέτευσης, αναλωσίμων υλικών κ.λ.π. 

β) Η εκτέλεση μικρών έργων για την επισκευή και συντήρηση των δι¬ 
δακτηρίων. 

γ) Π αποκατάσταση φθορών και ζημιών των επίπλων; εξοπλισμού 
και γενικά των διδακτηριακών εγκαταστάσεων. 

δ) Η φροντίδα για την εξεύρεση άλλων πόρων και ο εφοδιασμός των 
σχολικών μονάδων με έπιπλα και σκεύη, με βιβλία για τη σχολική βι¬ 
βλιοθήκη και γενικά με όλα τα μέσα που είναι απαραίτητα για τη λει¬ 
τουργία τους και γενικότερα η λήψη όλων των μέτρων που κρίνονται 
αναγκαία για τη στήριξη της διοικητικής λειτουργίας των σχολικών μο¬ 
νάδων. 

3. Το Νομικό Πρόσωπο διοικείται από 7μελές Διοικητικό Συμβούλιο 
αποτελούμενο από: 

α) Από έναν Κοινοτικό Σύμβουλο, ως Πρόεδρο, 
β) Τούς εκάστοτε Διευθυντές των σχολικών μονάδων της εκπαίδευ¬ 
σης για την οποία γίνεται η παρούσα σύσταση Νομικού Προσώπου. 

γ) Από έναν εκπρόσωπο των αντίστοιχων Συλλόγων Γονέων και Κη¬ 
δεμόνων εκάστης σχολικής μονάδας. 

δ) Από έναν εκπρόσωπο των μαθητικών Κοινοτήτων εκάστης σχολι¬ 
κής μονάδας. 

4. Η θητεία των πρώτου Διοικητικού Συμβουλίου του Νομικού Προ¬ 
σώπου λήγει με τη λήξη τής παρούσας Κοινοτικής περιόδου. 

Η θητεία των μελών του Δ.Σ. ακολουθεί την Κοινοτική περίοδο. 
Το Διοικητικό Συμβούλιο εκλέγει Αντιπρόεδρο και Γραμματέα. 

5. Πόροι του Νομικού Προσώπου είναι: =- 

α) Η μηνιαία (ώς κατά τον παρόντα χρόνο) εισφορά της Κοινότητας 
του 12% των 2/3 της τακτικής επιχορήγησης, όπως προβλέπεται από 
τις διατάξεις του ισχύοντος άρθρου 25 του Ν. 1828/89 αναλογικά 
σύμφωνα με τον αριθμό μαθητών αφού υφίσταται και δεύτερο Νομικό 
Πρόσωπο, ή σύμφωνα με την εκάστοτε νομοθεσία επιχορήγησης σε πε¬ 
ρίπτωση τροποποίησης του Ν. 1828/89 στο άρθρο 25. Γίνεται μνεία 
ότι ανάλογη εισφορά θα έχουν και οι Ο.Τ.Α. και οι όμορες Κοινότητες 
τών οποίων οι μαθητές φοιτούν σε σχολικές μονάδες της Κοινότητάς 
μας και σύμφωνα με τις κείμενες διατάξεις (παρ. 3 άρθρ. 25 του Ν. 
1828/89) η'τάκτική επιχορήγηση πραγματοποιείται·- υπολογίζεται 
επί του πληθυσμιακού δεδομένου απογραφών. 
β) Η ετήσια επιχορήγηση του Κράτους. 

γ) Οι προαιρετικές επιχορηγήσεις του Ο.Τ.Α. της έδρας και των ομό¬ 
ρων Κοινοτήτων, δεδομένου ότι το 12% των 2/3 της τακτικής οικονο¬ 
μικής ενίσχυσης, θεωρείται υποχρεωτική. 

δ) Κάθε είδους εισφορές, δωρεές, κληρονομιές, κληροδοσίες, 
ε) Εισπράξεις από το αντίτιμο των παρεχομένων πραγμάτων ή υπη¬ 
ρεσιών. 

στ) Πρόσοδοι από την υπηρεσία του. 

ζ) Προσοδοι από την περιουσία του (ακίνητη-κινητή). 

η) Περιουσία από δωρεές ημεδαπών και Ελλήνων αποδήμων. 

6. Το Νομικό Πρόσωπο εκπροσωπείται στα Δικαστήρια και σε κάθε 
Δημόσια Αρχή ως και σε Τράπεζες, Ν.ΓΙ.Δ.Δ. και Ν.Π.Ι.Δ. από τον 
Πρόεδρο και όταν αυτός απουσιάζει ή κωλύεται από τον Αντιπρόεδρο ή 
τον ορισθησόμενο δΓ αποφάσεων του Διοικητικού Συμβουλίου. 

Η παρούσα απόφαση αυτή να δημοσιευθεί στην Εφημερίδα της Κυ- 
βερνήσεως. 

Βέροια, 21 Ιανουάριου 1992 
Η Νομάρχης 

ΦΑΝΗ ΠΑΡΤΣΑΦΥΛΛΙΔΟΤ 
-♦- 

Αριθ. 18878/91 (15) 

Προσαρμογή απόφασης του Κ.Σ. Τρικάλων περί συστάσεως Νομικού 
Προσώπου με την επωνυμία «Σχολική Επιτροπή» στις διατάξεις του 

Ν. 1894/90. 

Η ΝΟΜΑΡΧΗΣ ΗΜΑΘΙΑΣ 
Έχοντας υπόψη: 

1. Τις διατάξεις του άρθρου 187 του Δ.Κ.Κ. (Π.Δ. 323/1989) 
«Κωδικοποίηση του Δημοτικού και Κοινοτικού Κώδικα». 


2. Τις διατάξεις του άρθρου 5 του Ν. 1894/1990 «Για την Ακαδη¬ 
μία Αθηνών και άλλες διατάξεις». 

3. Την αριθ. 127/1991 απόφαση του Κοινοτικού Συμβουλίου Τρι¬ 
κάλων, αποφασίζουμε: 

Νομιμοποιούμε την αριθ. 127/1991 απόφαση του Κ.Σ. Τρικάλων, 
με την οποία προσαρμόζεται η 65/89 όμοιά του, που νομιμοποιήθηκε 
με την 14931/1989 απόφασή μας και δημοσιεύθηκε στο ΦΕΚ 874/ 
22.11.89 (τεύχος Β’) στις διατάξεις του Ν. 1894/1990. 

Η παρούσα απόφαση αυτή να δημοσιευθεί στην Εφημερίδα της Κυ- 
βερνήσεως. 

Βέροια, 28 Ιανουάριου 1992 
Η Νομάρχης 

ΦΑΝΗ ΠΑΡΤΣΑΦΥΛΛΙΔΟΤ 
-♦- 

Αριθ. 233 (16) 

Σύσταση ίδιου Νομικού Προσώπου στην Κοινότητα Βασιλικών Ν. Θεσ¬ 
σαλονίκης με την επωνυμία «ΠΟΛΙΤΙΣΤΙΚΟ ΚΕΝΤΡΟ ΒΑΣΙΛΙ¬ 
ΚΩΝ». 

Ο ΝΟΜΑΡΧΗΣ ΘΕΣΣΑΛΟΝΙΚΗΣ 
Έχοντας υπόψη: 

1. Τις διατάξεις του άρθρου 187 του Δ.Κ.Κ. (Π.Δ. 323/89). 

2. Τις διατάξεις του Π.Δ. 331/1983 (ΦΕΚ 119/8.9.83 τ. Α') 
«περί μεταβιβάσεως αρμοδιοτήτων του Υπ. Εσωτερικών στους Νομάρ¬ 
χη»· 

3. Την αριθ. 143/91 απόφαση του Κοινοτικού Συμβουλίου Βασιλι¬ 
κών, αποφασίζουμε: 

1. Συστήνουμε ίδιο Νομικό Πρόσωπο με την επωνυμία «Πολιτιστικό 
Κέντρων Βασιλικών», στην Κοινότητα Βασιλικών του Νομού Θεσ/ 
νίκης. 

2. Σκοποί του Πολιτιστικού Κέντρου Βασιλικών είναι η δημιουργία 
και ανάπτυξη κάθε μορφής πνευματικής και πολιτιστικής δραστηριότη¬ 
τας στην περιοχή της Κοινότητας Βασιλικών και ειδικότερα: 

α) Η έρευνα και προώθηση των προβλημάτων που απασχολούν τους 
κατοίκους της Κοινότητας και ειδικότερα τους νέους. 

β) Η εκλαΐκευση και διάδοση των τελευταίων επιστημονικών επιτεύ¬ 
ξεων. 

γ) Η δημιουργία προσφορά των κατοίκων της Κοινότητας Βασιλικών 
στην κοινωνική πρόοδο του τόπου. 

δ) Η παροχή υποτροφιών σε άριστους σπουδαστές και απονομή βρα¬ 
βείων σε αρίστους μαθητές του Δημοτικού, Γυμνασίου και Λυκείου Βα¬ 
σιλικών. 

ε) Η επιμόρφωση των κατοίκων με κάθε δυνατό τρόπο. 

3. Οι σκοποί του Πολιτιστικού Κέντρου Βασιλικών επιδιώκονται με 
σεμινάρια, διαλέξεις, ομιλίες, οργάνωση μορφωτικών μαθημάτων, συ¬ 
ναυλίες, ψυχαγωγικές εκδηλώσεις, δημιουργία φιλαρμονικής, μουσικού 
συγκροτήματος, θεατρικών τοπικών ομάδων, χωροδίες, δανειστικής 
βιβλιοθήκης, και αναγνωστηρίου, τμημάτων ζωγραφικής, φωτογρα¬ 
φίας, βίντεο, κατασκευή χειροτεχνημάτων, κεντημάτων, υφαντών, έκ¬ 
δοση εντύπων πληροφορικής, συλλογή αξιολόγηση και διαφύλαξη λαο- 
γραφικών στοιχείων της περιοχής και η δημιουργία λαογραφικού μου¬ 
σείου. Γενικά η επίτευξη των σκοπών του Πολιτιστικού Κέντρου Βασιλι¬ 
κών επιδιώκεται με την ανάληψη κάθε πρωτοβουλίας η οποία είναι δυ¬ 
νατό να συντελέσει στην κοινωνική και πολιτιστική ανάπτυξη του τό¬ 
που και στην άνοδο του πνευματικού επιπέδου των κατοίκων και ειδικό¬ 
τερα των νέων. 

4. Πόροι του Πολιτιστικού Κέντρου Βασιλικών είναι: 

α) Η ετήσια επιχορήγηση εκ μέρους της Κοινότητας 1.000.000 δρχ. 
β) Οι πάσης φύσεως δωρεές, εισφορές, κληρονομιές, κ.λ.π. 
γ) Οι πρόσοδοι εκ της ιδίας περιουσίας. 

δ) Οι εισπράξεις εκ του αντιτίμου των παρεχομένων υπό του Πολιτι¬ 
στικού Κέντρου Βασιλικών υπηρεσιών. 

ε) Κάθε παροχή του Κράτους ή άλλη νομική πρόσοδος. 

5. Το Νομικό Πρόσωπο διοικείται από επταμελές Διοικητικό Συμ¬ 
βούλιο που απαρτίζεται από τους: 

α) Πρόεδρο της Κοινότητας ως Πρόεδρο. 

β-δ) Τρεις Κοινοτικούς Συμβούλους που εκλέγονται από το Κοινο¬ 
τικό Συμβούλιο. 

ε) Έναν (1) εκπρόσωπο της Εκπολιτιστικής Πνευματικής Λέσχης 
Βασιλικών που ορίζεται από το Δ.Σ. της λέσχης. 

στ) Έναν (1) εκπρόσωπο του 15μελούς Συμβουλίου του Λυκείου Βα- 

σιλιχών που ορίζεται από το Δ.Σ. του Λυκείου. 

ζ) Έναν (1) κάτοικο της Κοινότητας Βασιλικών που ομόφωνα προ- 
τείνεται από το Κοινοτικό Συμβούλιο. 

Σε περίπτωση που οι πιο πάνω φορείς με τα στοιχεία ε' και στ' δεν 
ορίσουν τους εκπροσώπους τους μέσα σ’ ένα μήνα από την ημέρα της 
ειδοποιήσεώς των από την Κοινότητα, το Κοινοτικό Συμβούλιο έχει δι¬ 
καίωμα να προβεί στην εκλογή και ορισμό των (αντικαταστατών τους 
εκλέγοντας δημότες που έχουν κοινωνική δράση και ειδικές γνώσεις. 

6. Η θητεία των μελών του Διοικητικού Συμβουλίου ακολουθεί την 
Κοινοτική περίοδο. Το Πολιτιστικό Κέντρο Βασιλικών εκπροσωπείται 
ενώπιον δικαστηρίων και πάσης Αρχής από τον Πρόεδρο και αυτού 
κωλυομένου ή απόντος από τον Αντιπρόεδρο. 

Η παρούσα να δημοσιευθεί στην Εφημερίδα της Κυβερνήσεως. 

Θεσσαλονίκη, 27 Ιανουάριου 1992 

Ο Νομάρχης κ.α.α. 

Ο Προϊστάμενος 
ΝΙΚ. ΠΑΡΙΤΣΗΣ 



Αριθ. 460 (17) 

Ψήφιση Ο.Ε.Τ. Πνευματικού Κέντρου Δήμου Σητείας Ν. Λασιθίου. 

Ο ΝΟΜΑΡΧΗΣ ΛΑΣΙΘΙΟΥ 
Έχοντας υπόψη: 

1. Τις διατάξεις του άρθρ. 26 του Ν. 1832/89 «Τροπ/ση και συ¬ 

μπλήρωση της Νομοθεσίας για την Τοπική Αυτ/ση, την αποκέντρωση 
και άλλες διατάξεις». >>:.-··* 

2. Τις διατάξεις των άρθρων 1, 2, 3 και 4 του Ν. 1586/86 «Βαθμο¬ 
λογική διάρθρωση των θέσεων του Δημοσίου, Νομικών Προσώπων 
Δημ. Δικαίου και των ΟΤΑ και άλλες διατάξεις». 

3. Τις διατάξεις του Π.Δ. 22/1990 «Μερική επέκταση διατάξεων 
που ισχύουν για τους δημοσίους υπαλλήλους και τους υπαλλήλους άλ¬ 
λων Νομ. Προσώπων Δημοσίου Δικαίου και στους υπαλλήλους των 
ΟΤΑ». 

4. Την αριθ. 53560/59/6.8.86 γενική διαταγή του ΥΠ.ΕΣ. με την 
οποία παρέχονται οδηγίες για την ψήφιση του ΟΕΥ των Δήμων και Κοι¬ 
νοτήτων. . 

5. Την αριθ. 11/1991 απόφαση του Δ.Σ. του Πνευματικού Κέντρου 
του Δήμου Σητείας με την οποία ψηφίσθηκε ο ΟΕΥ του Πνευματικού 
Κέντρου. 

6. Την αριθ. 189/1991 σύμφωνα γνώμη του Δ.Σ. Σητείας. 

7. Την αριθ. 59/ 1991 σύμφωνη γνώμη του Υπηρ/κού Συμ/λίου 
του άρθρ. 4 παρ. 9 Ν. 1586/86 που περιλαμβάνεται στο αριθ. 6/1991 
πρακτικό του. 

8. Όλο το σχετικό φάκελο, αποφασίζουμε: 

Εγκρίνουμε την αριθ. 11/1991 απόφαση του Δ.Σ. του Πνευματικού 
Κέντρου του Δήμου Σητείας με την οποία ψηφίζεται ο ΟΕΥ του Πνευμα¬ 
τικού Κέντρου όπως παρακάτω: 

Άρθρο 1 

Η Υπηρεσία του ίδιου Νομικού Προσώπου του Δήμου Σητείας με την 
επωνυμία «ΠΝΕΥΜΑΤΙΚΟ ΚΕΝΤΡΟ ΔΗΜΟΥ ΣΗΤΕΙΑΣ» αποτελεί- 
ται: 

α) Διοικητικές και Οικονομικές Υπηρεσίες με το όνομα «Γραμμα¬ 
τεία». 

β) Γραφείο Δημοσίων Σχέσεων. 

γ) Δημοτική Μουσική Σχολή. 

Άρθρο 2 

Προϊστάμενος της κατά το άρθρο υπηρεσίας είναι ο Πρόεδρος του 
Πνευματικού Κέντρου Δήμου Σητείας. 

Άρθρο 3 

Η Οργανική Σύνθεση, διαβάθμιση και κατάταξη των θέσεων του 
προσωπικού του Πνευματικού Κέντρου ορίζονται όπως παρακάτω: 

ΚΑΤΗΓΟΡΙΑ ΔΕ 

Κλάδος ΔΕΙ Διοικητικού 

Μία (1) θέση με βαθμό Γ-Α (Υπηρετεί). 

Προσωπικό με σύμβαση εργασίας Ιδιωτικού Δικαίου αορίστου χρό¬ 
νου: 

Μία (1) θέση Διοικητικού υπαλλήλου. (Υπηρετεί). 

Μία (1) θέση καθαρίστριας με περιορισμένη απασχόληση τρεις (3) 


ώρες δύο (2) ημέρες την εβδομάδα. 

Άρθρο 4 

Τα θέματα που αφορούν στους διορισμούς, στα καθήκοντα, στους πε¬ 
ριορισμούς στην αστική ευθύνη, στα δικαιώματα, στις μεταβολές υπηρε¬ 
σιακής κατάστασης του τακτικού και με σχέση εργασίας Ιδιωτικού Δι¬ 
καίου προσωπικού που υπάγεται στις διατάξεις του παρόντος Οργανι¬ 
σμού διέπονται από την εκάστοτε ισχύουσα Νομοθεσία «περί Κώδικος 
καταστάσεως προσωπικού των ΟΤΑ». 

Άρθρο 5 

Στην αρμοδιότητα των Διοικητικών και Οικονομικών Υπηρεσιών 
(Γραμματεία) τόσο του ΠΝΕΥΜΑΤΙΚΟΥ ΚΕΝΤΡΟΥ, όσο και της ΔΗ¬ 
ΜΟΤΙΚΗΣ ΜΟΥΣΙΚΗΣ ΣΧΟΛΗΣ ανήκουν: 

α) Η τήρηση του πρωτοκόλλου αλληλογραφίας εισερχομένων και 
εξερχομένων εγγράφων και η διεκπεραίωση αυτών, 
β) Η ταξινόμηση και τήρηση φακέλων αρχείου, 
γ) Η τήρηση των πρακτικών συνεδριάσεων του Δ.Σ. του Πνευματι¬ 
κού Κέντρου, η καταχώρησή τους στο βιβλίο πρακτικών αυτού, η μέρι¬ 
μνα για την υπογραφή του και η έκδοση αντιγράφων. 

δ) Η παραλαβή, η αποσφράγιση, χαρακτηρισμός, πρωτοκόλληση, 
αρχειοθέτηση όλης της αλληλογραφίας, πλην της απόρρητης, αφού 
προηγουμένως τεθεί υπόψη του Προέδρου χωρίς καθυστέρηση και γί¬ 
νουν οι δέουσες ενέργειες. 

ε) Η προσυπογραφή όλων των σχεδίων προς υπογραφή εγγράφων, 
στ) Η δακτυλογράφηση και διεκπεραίωση των εγγράφων, αποφά¬ 
σεων, προγραμμάτων πολιτιστικών και Μουσικών εκδηλώσεων. 

ζ) Η επιμέλεια κατάρτισης των προγραμμάτων τέλεσης πολιτιστικών 
εκδηλώσεων ΚΟΡΝΑΡΕΙΑ και όλες οι αρμοδιότητες του Γ ραφείου Δη¬ 
μοσίων Σχέσεων που έχουν μεταφερθεί από το Δήμο στο Πνευματικό 
Κέντρο. 

η) Η κατάρτιση με τον Πρόεδρο σχεδίου προϋπολογισμού του Πνευ¬ 
ματικού Κέντρου, η είσπραξη των διδάκτρων των μαθητών της Δημοτι¬ 
κής Μουσικής Σχολής και η κατάθεσή τους στο Δημόσιο Ταμείο Ση¬ 
τείας που εκτελεί την ταμειακή υπηρεσία του Π.Κ., καθώς επίσης και η 
διεξαγωγή της λογιστικής υπηρεσίας του Πνευματικού Κέντρου και της 
Δημοτικής Μουσικής Σχολής. 

θ) Η ενημέρωση του Προέδρου για την πορεία των οικονομικών του 
Π.Κ. και η προσυπογραφή με τον Πρόεδρο των χρηματικών ενταλμά¬ 
των του Πνευματικού Κέντρου. 

ι) Η οργάνωση του Γ ραφείου τύπου και Δημοσίων Σχέσεων της Δη¬ 
μοτικής Μουσικής Σχολής (Μουσικές εκδηλώσεις). 

ια) Η μέριμνα για την προσήκουσα δημοσίευση των κάθε φύσεως 
(ανακοινώσεων και επιδόσεως αυτών. 

ιβ) Η ομαλή οργάνωση όλων των Πνευματικών εκδηλώσεων του 
Πνευματικού Κέντρου Δήμου Σητείας. 

Άρθρο 6 

Η καθαρίστρια ενεργεί την καθαριότητα των γραφείων του Πνευμα¬ 
τικού Κέντρου και της Δημοτικής Μουσικής Σχολής. 

Άρθρο 7 

Η κατανομή της υπηρεσίας στους διοικητικούς και οικονομικούς 
υπαλλήλους θα γίνει με απόφαση του Προέδρου του Πνευματικού Κέ¬ 
ντρου. 

Άρθρο 8 

Ο καθορισμός των ωρών εργασίας για την πρωινή και απογευματινή 
εργασία των υπαλλήλων των Διοικητικών και Οικονομικών Υπηρεσιών 
θα γίνει με απόφαση του Προέδρου, σύμφωνα με την οποία πρέπει να ερ¬ 
γάζεται ένας υπάλληλος τις πρωινές ώρες (07.00' - 14.30’) και ένας 
υπάλληλος τις απογευματινές ώρες (14.30' - 21 ·30’) δεδομένου ότι μέ¬ 
χρι αυτή την ώρα λειτουργεί και η Δημοτική Μουσική Σχολή. 

Άρθρο 9 

Για την πλήρωση των παραπάνω θέσεων, τα καθήκοντα, τους περιο¬ 
ρισμούς, το χρόνο εργασίας, την αστική ευθύνη, τα δικαιώματα, τις 
άδειες, τις μεταβολές υπηρεσιακής κατάστασης, το προβάδισμα, τις 
ποινές, τη λύση της υπαλληλικής σχέσης, την ιατροφαρμακευτική και 
νοσοκομειακή περίθαλψη, τα έξοδα κηδείας των μονίμων υπαλλήλων, 
ρυθμίζονται από τις διατάξεις του Ν. 1188/81 περί κυρώσεως του κώ¬ 
δικος περί καταστάσεως προσωπικού ΟΤΑ και των Διαταγμάτων που 
εκδίδονται σε εκτέλεση του Νόμου αυτού. 

Άρθρο 10 

Αυτός ο Οργανισμός Εσωτερικής Υπηρεσίας, που αποτελείται από 
10 άρθρα, ισχύει απο τη δημοσίευσή του στην Εφημερίδα της Κυβερνή- 
σεως. 

Η παρούσα να δημοσιευθεί στην Εφημερίδα της Κυβερνήσεως. 

Αγ. Νικόλαος, 23 Ιανουάριου 1992 

Ο Νομάρχης 
Κ. ΧΑΤΖΗΔΑΚΗΣ 

- ♦ - 

Αριθ. 158668 π.ε. (18) 

Σύσταση δουλείας διέλευσης νερού για πότισμα. 

Η ΝΟΜΑΡΧΗΣ ΧΑΛΚΙΔΙΚΗΣ 
Έχοντας υπόψη: 

Γ. Τον Ν. 3200/55 «περί Διοικητικής αποκεντρώσεως» και το Ν.Δ. 
532/70 «περί συμπληρώσεως των διατάξεων περί Διοικητικής αποκε¬ 
ντρώσεως». 

2. Τις διατάξεις των άρθρων του 709/70 Β.Δ. «περί καθορισμού των 
διατηρούμενων υπέρ του Υπουργού και των περιφερειακών αρχών Δια- 
νομαρχιακού επιπέδου του Υπουργείου Γεωργίας αρμοδιοτήτων» εκδο- 
θέντος σε εκτέλεση του Ν.Δ. 532/70. 

3. Τις διατάξεις του άρθρου 139 παρ. 4 του Π.Δ. 532/70. 

4. Τις διατάξεις των άρθρων 2, 4, 5, 7, 8 και 11 του Ν.Δ. 608/48 
«περί Διοικήσεως και διαχειρίσεως των δι’ αρδεύσεις χρησιμοποιουμέ- 
νων υδάτων». 

5. Την από 18.11.91 αίτηση του Τσιπέλη Ιωάννη του Λεμονή. 

6. Την σχετική εισήγηση του Τ.Ε.Β. Χαλκιδικής, αποφασίζουμε: 

1. Όπως συσταθεί δουλεία διελεύσεως νερού υπέρ και προς άρδευση 
του εις θέση «Ζωγραφίτικο» ευρισκομένου αγροκτήματος εκτάσεως 2,2 
στρεμ. που ανήκει στην αγροτική περιοχή της Κοινότητας Ορμύλιας και 
το οποίο ανήκει κατά δήλωσή του στον Τσιπέλη Ιωάννη του Λεμονή κά¬ 
τοικος Ορμύλιας. 

2. Ο αγωγός μεταφοράς από σκληρό Ρ.ν.Ο. θα τοποθετηθεί σε βά¬ 
θος τουλάχιστον 1 μέτρου, θα ξεκινά από το αντλιοστάσιο του Τσιπέλη I. 
του Λεμ., που βρίσκεται στο κτήμα του 5 στρ. στην ίδια περιοχή, θα 
διέρχεται από τον αγροτικό δρόμο και από το όριο του κτήματος 8 
στρεμμ. του Λανταβού Ιωάννη του Αποστ. (οπωρώνας) και μέσω του 
κτήματος του Παυλούδη Νικολάου θα καταλήγει στο προς άρδευση 
κτήμα 2,2 στρεμ. του Τσιπέλη Ιωάννη του Λεμονή, όπως φαίνεται στο 
τοπογραφικό σκαρίφημα που προσεκόμισε ο ενδιαφερόμενος. Σε περί¬ 
πτωση δε μελλοντικής μόνιμης κατασκευής κτίσματος που θα απαιτή¬ 
σει εκσκαφές υποχρεούται ο Τσιπέλης Ιωάννης στην μετατόπιση του 
αγωγού του για την διευκόλυνση της κατασκευής. 

3. Η τυχόν οφειλόμενη αποζημίωση από τον Τσιπέλη Ιωάννη του Λε¬ 
μονή στον ιδιοκτήτη του μεσολαβούντος κτήματος από το οποίο θα διέλ- 
θει ο αγωγός Λανταβό Ιωάννη του Αποστόλου, θα ορισθεί, είτε κατόπιν 
μεταξύ τους συμφωνίας ύστερα από εκτίμηση του Τ.Ε.Β. Χαλ/κής, 
κατά τις διατάξεις του άρθρου 4 του Ν.Δ. 608/48 δΓ αποφάσεως του 
Προέδρου Πρωτοδικών Χαλκιδικής. 

4. Η παρούσα, της οποίας η ισχύς αρχίζει από της κοινοποιήσεώς της 
στους ενδιαφερομένους, να δημοσιευθεί στην Εφημερίδα της Κυβερνή- 
σως. 

Πολύγυρος, 31 Ιανουάριου 1992 

Η Νομάρχης 

ΕΛ. ΜΠΟΥΚΑ 

.... ... ♦ .'■=. ■ 

Αριθ. 3940 (19) 

Ανάθεση αρμοδιότητας υπογραφής εγγράφων της Επιτροπής Ερευνών 

στον Προϊστάμενο Γραμματείας του Λογαριασμού του Πανεπιστη¬ 
μίου Ιωαννίνων. 

Ο ΠΡΥΤΑΝΗΣ 

ΤΟΥ ΠΑΝΕΠΙΣΤΗΜΙΟΥ ΙΩΑΝΝΙΝΩΝ 
Έχοντας υπόψη: 

1. Τις διατάξεις της κοινής Υπουργικής Απόφασης αριθ. Β1/819/ 
20.12.1983. 

2. Την απόφαση της Επιτροπής Ερευνών αριθ. 94/12.12.90. 

3. Την απόφαση του Πρυτανικού Συμβουλίου αριθ. συνεδρ. 322/ 


22.10.91, αποφασίζουμε: 

Αναθέτουμε την αρμοδιότητα της υπογραφής εγγράφων της Επιτρο¬ 
πής Ερευνών στον Προϊστάμενο της Γραμματείας του Λογαριασμού ως 

εξής: 

1. Εγγράφων προς τους Δημοσίους Οργανισμούς, Υπουργεία, 
Ε.Ο.Κ., Διεθνείς Οργανισμούς, εταιρείες, ιδιώτες κ.λπ. για διοικητικά 
και οικονομικά θέματα της Γραμματείας του Λογαριασμού σε εκτέλεση 
αποφάσεων των αρμοδίων οργάνων του Ειδικού Λογαριασμού Κονδυ- 
λίων Έρευνας. 

2. Εγγράφων προς την Ε.Ο.Κ. για «αιτήματα πληρωμής» ερευνητι¬ 
κών έργων. 

3. Εγγράφων προς το Δημόσιο Ταμείο για την μεταφορά χρηματοδο¬ 
τήσεων στην Εθνική Τράπεζα. 

4. Εντολών ανοίγματος ενεγγύων πιστώσεων στην Εθνική Τράπεζα 
Ελλάδος με όλα τα απαραίτητα δικαιολογητικά δηλ. αιτήσεις εγκρί- 
σεως για τη χορήγηση άδειας εξαγωγής ως και κάθε έγγραφο που έχει 
σχέση με την εισαγωγή ή εξαγωγή οργάνων και λοιπών ειδών του 
Παν/μίου, συμβάσεις προμηθειών με προμηθευτές κ.λπ. 

5. Εγγράφων προς την Εθνική Τράπεζα για την πληρωμή προμή¬ 
θειας. 

6. Εγγράφων προς την Εθνική Τράπεζα για παράταση πιστώσεων. 

7. Εγγράφων προς τα Εμπορικά και Βιομηχανικά Επιμελητήρια 
σχετικά με την θεώρηση προτιμολογίων. 

8. Εγγράφων προς τα Τελωνεία και τους Εκτελωνιστές σχετικά με 
τον εκτελωνισμό οργάνων των ερευνητικών κ.λπ. προγραμμάτων. 

9. Εγγράφων προς το Υπουργείο Παιδείας ή άλλη αρμόδια Υπηρεσία 
για τη χορήγηση βεβαίωσης περί εγχωρίου ή μη κατασκευής οργάνων 
για τις ανάγκες της Επιτροπής Ερευνών. 

10. Εγγράφων προς αναδόχους προμηθευτές με τα οποία ανακοινώ¬ 
νονται η κατακύρωση των μειοδοτικών διαγωνισμών, αποφάσεις της 
Επιτροπής Ερευνών ως και κάθε σχετικό με τις προμήθειες αναλωσί¬ 
μων ή μη ειδών θέμα. 

11. Εγγράφων αποστολής εγγυητικών επιστολών των οποίων η 
ισχύς έληξε. 

12. Εγγράφων αποστολής επιταγών για πληρωμή στους δικαιού¬ 
χους δαπανών των ερευνητικών έργων. 

13. Εγγράφων αποστολής δικαιολογητικών διαγωνισμών σε δι¬ 
καιούχους προμηθειών στους οποίους δεν κατακυρώθηκε η προμήθεια 
ειδών. 

14. Εγγράφων προς τις υπηρεσίες, τα Τμήματα, τους Τομείς κ.λπ. 
του Παν/μίου για θέματα αρμοδιότητας της Επιτροπής Ερευνών. 

15. Εγγράφων που αφορούν την υπηρεσιακή κατάσταση του διοικη¬ 
τικού προσωπικού της Γ ραμματείας του Λογαριασμού και της Επιτρο¬ 
πής Ερευνών. 

16. Εγγράφων για τη χορήγηση κανονικών, υπηρεσιακών, αναρρω- 
τικών κ.λπ. αδειών απουσίας στο Διοικητικό Προσωπικό της Γραμμα¬ 
τείας του Λογαριασμού και της Επιτροπής Ερευνών. 

18. Την είσπραξη χρηματοδοτήσεων που λαμβάνονται από τα Δημό¬ 
σια Ταμεία, Τράπεζες, Ε.Ο.Κ., Δημόσιους Οργανισμούς κ.λπ. και κα¬ 
τάθεσή τους στον Ειδικό Λογαριασμό Κονδυλίων Έρευνας. 

19. Την συνυπογραφή μαζί με τον πρόεδρο της Επιτροπής Ερευνών 
των χρηματικών ενταλμάτων πληρωμής οποιουδήποτε ποσού για τις 
ανάγκες των ερευνητικών επιμορφωτικών, αναπτυξιακών έργων κα¬ 
θώς και των άλλων δραστηριοτήτων της Επιτροπής Ερευνών πάντοτε 
μέσα στα πλαίσια του εγκεκριμένου προϋπολογισμού και των διαθέσι¬ 
μων πιστώσεων. 

20. Την υπογραφή εντολών πληρωμής για τις λειτουργικές ανάγκες 
της Γραμματείας του Λογαριασμού και της Επιτροπής Ερευνών. 

21. Πράξεων για τη χορήγηση οικογενειακών επιδομάτων στους 
διοικητικούς υπαλλήλους της Γραμματείας του Λογαριασμού και της 
Επιτροπής Ερευνών. 

22. Βεβαιώσεων αποδοχών εν γένει του προσωπικού που απασχολεί¬ 
ται στη Γ ραμματεία του Λογαριασμού της Επιτροπής Ερευνών ως και 
βεβαιώσεων αποδοχών περί αμοιβών του προσωπικού που απασχολεί¬ 
ται στα ερευνητικά κ.λπ. έργα με σύμβαση ανάθεσης έργου για την υπο¬ 
βολή τους στην οικονομική Εφορία ή άλλη υπηρεσία. 

23. Βεβαιώσεων για την οικονομική κίνηση κάθε ερευνητικού κ.λπ. 
έργου για την υποβολή τους στον φορέα χρηματοδότησης ή άλλη αρχή 
και υπηρεσία. 

24. Την υπογραφή των βιβλιαρίων ενσήμων και των μισθολογικών 
καταστάσεων για την αγορά ενσήμων Ι.Κ.Α. από τις Τράπεζες. 

25. Την επικύρωση του γνήσιου των υπογραφών του προσωπικού 
της Επιτροπής Ερευνών, ως και την επικύρωση των αντιγράφων κάθε 

εγγράφου, οικονομικής κατάστασης, λογιστικών καρτέλων κίνησης των 
οικονομικών πρακτικών κ.λπ. της Γραμματείας Λογαριασμού και της 
Επιτροπής Ερευνών. 

26. Την επικύρωση αντιγράφων κάθε εγγράφου που κατατίθεται 
στην Επιτροπή Ερευνών. 

27. Την υπογραφή εγγράφων προς την Ε.Ο.Κ. για οικονομικά θέ¬ 
ματα των ερευνητικών προγραμμάτων. 

28. Την εξόφληση χρηματικών ενταλμάτων πληρωμών του Υπουρ¬ 
γείου που λαμβάνονται από τα Δημόσια Ταμεία και τις Τράπεζες και 
την κατάθεση των σχετικών ποσών στον ειδικό λογαριασμό Κονδυλίων 
Έρευνας. 


29. Και τυχόν κάθε άλλη αρμοδιότητα που έχει ο Προϊστάμενος της 
Γραμματείας του Λογαριασμού και Γραμματείας της Επιτροπής Ερευ¬ 
νών από την αριθ. Β1/819/20.12.1988 Υπουργική Απόφαση και 
σχετικές αποφάσεις της Επιτροπής Ερευνών. 

Η παρούσα ισχύει από τη δημοσίευση. 

Η απόφαση αυτή να δημοσιευθεί στην Εφημερίδα της Κυβερνήσεως. 

Ιωάννινα, 28 Ιανουάριου 1992 

Ο Πρύτανης 
ΙΩΑΝΝΗΣ ΒΕΡΓΑΔΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



